"ขณะนี้ผมขอฟันธงว่าวิกฤติที่เกิดขึ้นเป็นวิกฤติจริยธรรม ศีลธรรมเมื่อมนุษย์ไม่มีศีลธรรม นักการเมืองขาดอุดมการณ์สังคมนั้นจะไปสู่หายนะ การแก้รัฐธรรมนูญอย่างเดียวแก้วิกฤติไม่ได้ ถ้าคนส่วนใหญ่ยังจนและเขลา และผู้นำไม่มีเจตนาแน่วแน่ที่จะทำเพื่อชาติ"นายลิขิตกล่าวเสนอ 7 แนวทางแก้ไขรธน.นายลิขิต ยังนำเสนอแนวคิดการแก้ไขรัฐธรรมนูญและการปฏิรูปการเมือง 7 ประการ ได้แก่ 1.ควรจะเปลี่ยนรูปแบบวุฒิสภา โดยในแต่ละจังหวัดเลือก ส.ว.จังหวัดละหนึ่งคน ส่วนที่เหลือให้เป็นตัวแทนของวิชาชีพ 2.นายกรัฐมนตรีควรอยู่เพียงสองสมัย 3.หากจะกำหนดให้ ส.ส.ต้องจบปริญญาตรี รัฐก็ต้องจัดการศึกษาให้ทุกคนอย่างน้อยต้องจบปริญญาตรี 4.ไม่ควรกำหนดให้ รมต.ต้องลาออกจากเป็น ส.ส. เพราะจะทำให้เท้าลอยไม่มีหลักประกัน 5.ควรจะจัดตั้งศาลการเมืองโดยมีองค์ประกอบจากศาลปกครอง 2 คน ศาลรัฐธรรมนูญ 2 คน ศาลฎีกา 2 คน และคนนอกอีก 3 คน พิจารณาคดีเกี่ยวกับการเมือง รวมถึงการย้ายพรรคของ ส.ส.6.ควรจะมี รมต.ภาค โดยเฉพาะสามจังหวัดชายแดนภาคใต้ซึ่งทุกครั้งควรจะมีเข้ามาเป็น รมต.อย่างน้อยหนึ่งคน และ 7.การหาเสียงควรจะกำหนดเรื่องป้ายหาเสียงให้เหมือนๆ กัน และออกทีวีด้วยเวลาที่เท่ากัน
นายลิขิตเสนอแนวคิดการแก้ไขรัฐธรรมนูญและการปฏิรูปการเมืองกี่ประการ 
7